Приложение – Договор СМР

Приложение №8 – проект на договор

ДОГОВОР ЗА ВЪЗЛАГАНЕ НА СМР  №  ............  

Днес, .......... 2018 г., в гр. …………… между:

1. Министерството на труда и социалната политика (МТСП), с адрес: 1051 гр. София,  ул. „Триадица” № 2, ЕИК 000695395, представлявано от Ангел Петров – главен секретар, упълномощено лице по чл. 7, ал. 1 от Закона за обществените поръчки (ЗОП), съгласно Заповед № РД01-868/18.10.2018г. на министъра на труда и социалната политика, и Евгени Гогушев – директор на дирекция „Финанси”, наричано по-долу за краткост „ВЪЗЛОЖИТЕЛ”, от една страна,
и

2. .................................. (наименование на изпълнителя), със седалище и адрес на управление: .........................................., вписано в търговския регистър към Агенция по вписванията с ЕИК/Булстат .............., идентификационен номер по ДДС ................, представлявано от .................... (трите имена) – ……………. (в какво качество), наричано по-долу за краткост „ИЗПЪЛНИТЕЛ”, от друга страна,

на основание чл. 112, във връзка с чл. 183 от ЗОП и Решение № ………………………………… г. на ВЪЗЛОЖИТЕЛЯ за определяне на ИЗПЪЛНИТЕЛ на обществена поръчка с предмет: „Обследване и извършване на текущ ремонт на покрива на административната сграда на Министерството на труда и социалната политика на ул. „Триадица № 2”, се сключи този договор за следното:
I. ПРЕДМЕТ НА ДОГОВОРА
Чл. 1. (1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема да изпълни срещу възнаграждение със своя организация, на своя отговорност и със свои ресурси обследване и извършване на текущ ремонт на покрива на административната сграда на Министерството на труда и социалната политика МТСП на ул. „Триадица” № 2” в гр. София (наричан по-нататък „обекта”), в съответствие с техническите спецификации (Приложение № 1) на ВЪЗЛОЖИТЕЛЯ, предложението за изпълнение на поръчката (Приложение № 2) с Приложение № 2.1 към него и ценовото предложение (Приложение № 3) с Приложение № 3.1 към него на ИЗПЪЛНИТЕЛЯ, неразделна част от договора.

(2) Предметът на договора се изпълнява на два етапа – първи етап и втори етап:

а) Първият етап включва изпълнението на следните дейности:

· обследване на действителното състояние на обекта;

· изготвяне на детайли за изпълнението на покрива;

· изготвяне на План за безопасност и здраве (ПБЗ);

· изготвяне на Подробна количествена сметка (ПКС) и Количествено-стойностна сметка (КСС), остойностена на база предложените с ценовата оферта единични цени по дейности.  
б) Вторият етап включва:

- съгласувателни процедури (при необходимост) с компетентните органи, свързани с изпълнението на строително-монтажните работи (СМР);

- изпълнение на СМР, съгласно одобрената КСС от ВЪЗЛОЖИТЕЛЯ.

(3) По време на изпълнение на първия етап ВЪЗЛОЖИТЕЛЯТ има право да отправя искания (нееднократни, при необходимост) до ИЗПЪЛНИТЕЛЯ за извършване на корекции в изготвената от него КСС, но в рамките на разполагаемия финансов ресурс, включително искания за промяна на ПБЗ, преди одобрението им.

(4) В случай, че изготвената КСС в първия етап надвишава цената по чл. 3, ал. 1, договорът за СМР се прекратява.  
(5) След одобрение на изготвените ПБЗ, ПКС и КСС, страните по договора подписват Приемо-предавателен протокол за изпълнени и приети дейности по първия етап, като одобрената от ВЪЗЛОЖИТЕЛЯ КСС става неразделна част от договора за СМР.
(6) ВЪЗЛОЖИТЕЛЯТ не заплаща извършените от ИЗПЪЛНИТЕЛЯ дейности по първия етап.

(7) По време на втория етап ИЗПЪЛНИТЕЛЯТ може да изпълнява само възложени и одобрени от ВЪЗЛОЖИТЕЛЯ работи, като за извършени от ИЗПЪЛНИТЕЛЯ строителни работи, които липсват в одобрената КСС и които не са възложени и приети по надлежния ред, ВЪЗЛОЖИТЕЛЯТ не дължи плащане.

(8) Към изпълнение на втория етап се пристъпва само след изпращане от страна на ВЪЗЛОЖИТЕЛЯ до ИЗПЪЛНИТЕЛЯ на възлагателно писмо с конкретните СМР.

IІ. СРОК НА ДОГОВОРА

  Чл. 2. (1) Срокът за изпълнение на предмета на договора е 120 (сто и двадесет) дни и започва да тече от датата на подписване на договора.

(2) Срокът за изпълнение на първия етап е до 30 (тридесет) дни от подписване на договора, в рамките на срока по ал. 1.  
  (3) Срокът по ал. 1 спира да тече от датата на подписване на Приемо-предавателния протокол за приемане изпълнението на първия етап до датата на връчване на възлагателно писмо от ВЪЗЛОЖИТЕЛЯ на ИЗПЪЛНИТЕЛЯ за започване на изпълнението на втория етап.
  (4) ВЪЗЛОЖИТЕЛЯТ има право, с оглед метеорологичната обстановка или поради други причини, да отложи възлагането на изпълнението на втория етап за по-късен период, за което писмено, с излагане на мотиви, информира ИЗПЪЛНИТЕЛЯ.

(5) В срока по ал.1 се включва и изпълнението на непредвидените работи, в случай че такива възникнат и изпълнението им бъде одобрено от ВЪЗЛОЖИТЕЛЯ по реда на договора.

           (6) Срокът по ал. 1 спира да тече и в следните случаи:

1. при спиране на строителството по нареждане на ВЪЗЛОЖИТЕЛЯ, чрез определеното в договора лице; 

  2. при временно спиране на строителството на обекта от страна на ИЗПЪЛНИТЕЛЯ, поради настъпване на неблагоприятни метеорологични условия, непозволяващи изпълнение на строително-ремонтни работи. В този случай ИЗПЪЛНИТЕЛЯТ е длъжен да представи на ВЪЗЛОЖИТЕЛЯ за съгласуване всички изискуеми документи, вкл. сведение от Националния метеорологичен институт.

           (7) При спиране на срока на някое от основанията, посочени в ал. 6, страните чрез определените от тях лица, съставят протокол, в който се отразяват причината за спирането и периода, за който срокът спира да тече. 

           (8) След отпадане на причината за спиране на срока, страните, чрез определените от тях лица, подписват нов констативен протокол, в който се посочва продължителността на спирането и се определя кога изтича срокът по ал. 1.
(9) Забавянето на плащанията от страна на ВЪЗЛОЖИТЕЛЯ не е основание за спиране или за забавяне изпълнението на строителните и ремонтните работи от страна на ИЗПЪЛНИТЕЛЯ.
(10) Срокът на гаранционните дейности и отговорности на ИЗПЪЛНИТЕЛЯ по договора е съгласно предложението за изпълнение на поръчката (Приложение № 2) на ИЗПЪЛНИТЕЛЯ.
ІІІ. ЦЕНА И НАЧИН НА ПЛАЩАНЕ. ГАРАНЦИИ

Чл. 3. (1) Стойността на СМР по този договор е до 425 000 (четиристотин двадесет и пет хиляди) лева без ДДС или до 510 000 (петстотин и десет хиляди) лева с ДДС, в т.ч. до 15 % (петнадесет на сто) непредвидени (допълнително възникнали количества и нови видове работи) СМР.

(2) Договорената цена по ал. 1 е крайна за изпълнение на предмета на договора и не подлежи на увеличение. 
  (3) За всички видове СМР, за които няма единични цени в КСС, ще се прилагат ценообразуващи елементи, посочени в ценовото предложение на ИЗПЪЛНИТЕЛЯ, разходните норми на база СЕК и стойността на материалите, доказани с фактура/и.

(4) Ценообразуващите елементи по ал. 3 са, както следва:

- средна часова ставка  –  ……… лв./ч.ч.; 

- допълнителни разходи за труд  – …… %;

- допълнителни разходи за транспорт и механизация – …… %;

- доставно-складови разходи за материали – …… %;

- печалба  – ….. %, начислена върху обема СМР.

(5) Непредвидените СМР се изпълняват след одобрение от ВЪЗЛОЖИТЕЛЯ и подписване на констативен протокол, изготвен от ИЗПЪЛНИТЕЛЯ по образеца Приложение – Констативен протокол за допълнителни количества и нови видове СМР.

(6) За установяване на обема и вида на непредвидените СМР се съставя заменителна таблица, изготвена по образеца Приложение – Заменителна таблица, която се подписва от страните по договора.  
Чл. 4. (1) За изпълнението на етап втори ВЪЗЛОЖИТЕЛЯТ изплаща на ИЗПЪЛНИТЕЛЯ стойността с ДДС по одобрената по чл. 1, ал. 5 КСС, както следва:

1. авансово плащане на стойност 20 % (двадесет на сто) от стойността с ДДС по КСС – в срок до 10 (десет) работни дни след представяне на коректно изготвени документи по Приложение № 4, т. 1 от договора;
2. междинни плащания, в размер на действително извършени и приети СМР от ВЪЗЛОЖИТЕЛЯ – в срок до 15 (петнадесет) работни дни, след представяне на коректно изготвени документи по Приложение № 4, т. 2 от договора. При всяко междинно плащане ВЪЗЛОЖИТЕЛЯТ удържа 20% (двадесет на сто) от стойността на акта без ДДС, представляващи приспадащата се част от авансово платените средства без ДДС; 

3. окончателно плащане в размер на действително извършени и окончателно приети СМР от ВЪЗЛОЖИТЕЛЯ – в срок до 15 (петнадесет) работни дни след представяне на коректно изготвени документи по Приложение № 4, т. 3  от договора. При окончателното плащане ВЪЗЛОЖИТЕЛЯТ удържа остатъка до пълния размер на авансово платените средства без ДДС.

(2) В случай, че в хода на изпълнение на СМР ИЗПЪЛНИТЕЛЯТ надхвърли стойността с ДДС по одобрената по чл. 1, ал. 5 КСС, разходите за надвишението са за негова сметка.

(3) Документацията за плащанията по ал. 1, както и свързаните с нея действително извършени СМР на обекта, подлежат на контрол и приемане от страна на ВЪЗЛОЖИТЕЛЯ по отношение на вид, количество и качество. В случай на констатирани на място и по документи несъответствия, ИЗПЪЛНИТЕЛЯТ трябва да даде разяснения, да направи изменения или представи допълнителна информация в срок до 5 (пет) дни, след като бъде уведомен за това. Плащането се извършва в съответния срок по ал. 1, който ако е започнал, продължава да тече от датата, на която ВЪЗЛОЖИТЕЛЯТ получи правилно оформена фактура, отстраняване на несъответствията или поисканите разяснения, корекции или допълнителна информация. 
(4) За завършени и подлежащи на разплащане се считат само актуваните действително изпълнени видове СМР, които са приети от ВЪЗЛОЖИТЕЛЯ.  

Чл. 5. (1) Всички плащания по този договор се извършват от ВЪЗЛОЖИТЕЛЯ на ИЗПЪЛНИТЕЛЯ в лева по следната банкова сметка:

Банка ...............;  гр. ...............; IBAN ...............; BIC ...............; Титуляр: ...............
(2) В случай на промяна в сметката на ИЗПЪЛНИТЕЛЯ, същият уведомява незабавно ВЪЗЛОЖИТЕЛЯ писмено. В случай че ИЗПЪЛНИТЕЛЯТ не уведоми ВЪЗЛОЖИТЕЛЯ се счита, че плащанията са надлежно извършени.
(3) В случай, че ИЗПЪЛНИТЕЛЯТ е сключил договор/договори за подизпълнение с посочен/и в офертата подизпълнител/подизпълнители, ВЪЗЛОЖИТЕЛЯТ извършва окончателно плащане към него, след като бъдат представени доказателства, че ИЗПЪЛНИТЕЛЯТ е заплатил на подизпълнителя/ите за изпълнените и приети по реда и условията на настоящия договор дейности.
Чл. 6. (1) Гаранцията, обезпечаваща изпълнението на договора, е в размер на 5% (пет на сто) от стойността на договора без ДДС, посочена в чл. 3, ал. 1.

(2) В случай на изменение на договора, извършено в съответствие с този договор и приложимото право, ИЗПЪЛНИТЕЛЯТ се задължава да предприеме необходимите действия за привеждане на гаранцията за изпълнение в съответствие с изменените условия на договора, в срок до 3 (три) дни от подписването на допълнително споразумение за изменението.

(3) Гаранцията по ал. 1 се внася по банковата сметка на ВЪЗЛОЖИТЕЛЯ, когато е в парична сума по следната банкова сметка на МТСП: 

БНБ – ЦУ; IBAN: BG83BNBG96613300134102; BIC: BNBGBGSD.

(4) Когато като гаранция за изпълнение се представя банкова гаранция, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на банковата гаранция, издадена в полза на ВЪЗЛОЖИТЕЛЯ, която трябва да отговаря на следните изисквания:

1. да бъде безусловна и неотменяема банкова гаранция, да съдържа задължение на банката – гарант, да извърши плащане при първо писмено искане от ВЪЗЛОЖИТЕЛЯ, деклариращ, че е налице неизпълнение на задължение на ИЗПЪЛНИТЕЛЯ или друго основание за задържане на гаранцията за изпълнение по този договор;

2. да бъде със срок на валидност за целия срок на действие на договора плюс 1 (един) месец, като при необходимост в случаите на изменение на срока за изпълнение на договора, срокът на валидност на банковата гаранция се удължава или се издава нова.

(5) Банковите разходи по откриването и поддържането на гаранцията за изпълнение във формата на банкова гаранция, както и по усвояването на средства от страна на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ.

(6) Когато като гаранция за изпълнение се представя застраховка, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на застрахователната полица, издадена в полза на ВЪЗЛОЖИТЕЛЯ, в която ВЪЗЛОЖИТЕЛЯТ е посочен като трето ползващо се лице (бенефициер), която трябва да отговаря на следните изисквания:

1. да обезпечава изпълнението на този договор чрез покритие на отговорността на ИЗПЪЛНИТЕЛЯ;

2. да бъде със срок на валидност за целия срок на действие на договора плюс 1 (един) месец, като при необходимост, в случаите на като при необходимост в случаите на изменение на срока за изпълнение на договора срокът на валидност на банковата гаранция се удължава или се издава нова. 
3. да се съдържат и клауза, че ползващото се лице МТСП не е обвързано с Общите условия на застраховката, както и да не въвежда други задължения за ВЪЗЛОЖИТЕЛЯ, освен представянето на документи, свързани с усвояването на гаранцията.
 (7) Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ.
 (8) ВЪЗЛОЖИТЕЛЯТ освобождава 5% от стойността на гаранцията за изпълнение по чл. 6, ал. 1 в срок до 10 (десет) работни дни след приемане на дейностите по първия етап с приемо-предавателен протокол без забележки от двете страни, както следва:

1. когато е във формата на парична сума – чрез превеждане на сумата по банковата сметка на ИЗПЪЛНИТЕЛЯ, посочена в чл. 5, ал. 1 от договора;

2. когато е във формата на банкова гаранция, преди връщане на гаранцията по ал. 8, ИЗПЪЛНИТЕЛЯТ представя на ВЪЗЛОЖИТЕЛЯ банкова гаранция в размер на 95% (деветдесет и пет на сто) от стойността на гаранцията по чл. 6, ал. 1. ВЪЗЛОЖИТЕЛЯТ връща оригинала на банковата гаранция на ИЗПЪЛНИТЕЛЯ или на упълномощено от него лице;


3. когато е във формата на застраховка, преди връщане на гаранцията по ал. 8, ИЗПЪЛНИТЕЛЯТ представя на ВЪЗЛОЖИТЕЛЯТ застраховка в размер на 95% (деветдесет и пет на сто) от стойността на гаранцията по чл. 6, ал. 1. ВЪЗЛОЖИТЕЛЯТ връща оригинала на застрахователната полица на ИЗПЪЛНИТЕЛЯ или на упълномощено от него лице.


(9) ВЪЗЛОЖИТЕЛЯТ освобождава в пълен размер гаранцията за изпълнение по чл. 6 ал. 1 в срок до 10 (десет) работни дни след приемане на СМР на обекта и подписване на Протокол за установяване годността за ползване на обекта, както следва: 

1. когато е във формата на парична сума – чрез превеждане на сумата по банковата сметка на ИЗПЪЛНИТЕЛЯ, посочена в чл. 5, ал. 1 от договора; 


2. когато е във формата на банкова гаранция – чрез връщане на нейния оригинал на ИЗПЪЛНИТЕЛЯ или на упълномощено от него лице;


3. когато е във формата на застраховка – чрез връщане на оригинала на застрахователната полица на ИЗПЪЛНИТЕЛЯ или на упълномощено от него лице.


(10) ВЪЗЛОЖИТЕЛЯТ има право да задържи съответна част и да се удовлетвори от гаранцията за изпълнение, когато ИЗПЪЛНИТЕЛЯТ не изпълни някое от задълженията си по договора, както и в случаите на лошо, частично и забавено изпълнение на което и да е задължение на ИЗПЪЛНИТЕЛЯ, като усвои такава част от гаранцията за изпълнение, която съответства на уговорената в договора неустойка за съответния случай на неизпълнение. 


(11) ВЪЗЛОЖИТЕЛЯТ има право да задържи гаранцията за изпълнение в пълен размер, в следните случаи: 

1. при пълно неизпълнение, съгласно чл. 22, ал. 2 и при разваляне на договора от страна на ВЪЗЛОЖИТЕЛЯ на това основание; 


2. при прекратяване на договора на основанията, посочени в по чл. 18, ал. 1, т. 4, 6-10 и ал. 2.
(12) Задържането на гаранцията за изпълнение изцяло или частично не изчерпва правата на ВЪЗЛОЖИТЕЛЯ да претендира обезщетение за претърпените от неизпълнението вреди, които надвишават размера на гаранцията и да търси обезщетение в по-голям размер от нея.

(13) Когато ВЪЗЛОЖИТЕЛЯТ се е удовлетворил от гаранцията за изпълнение и договорът продължава да е в сила, ИЗПЪЛНИТЕЛЯТ се задължава в срок до 3 (три) дни от уведомяването му за това да допълни гаранцията за изпълнение, като внесе усвоената от ВЪЗЛОЖИТЕЛЯ сума по сметката на ВЪЗЛОЖИТЕЛЯ или предостави документ за изменение на първоначалната банкова гаранция или нова банкова гаранция, съответно застраховка, така че във всеки момент от действието на договора размерът на гаранцията за изпълнение да бъде в съответствие с чл. 6, ал. 1.
(14) ВЪЗЛОЖИТЕЛЯТ не дължи лихва за времето, през което средствата по гаранцията за изпълнение са престояли при него законосъобразно.
  (15) ИЗПЪЛНИТЕЛЯТ представя на ВЪЗЛОЖИТЕЛЯ гаранция за обезпечаване на авансово плащане, представляваща обезпечаване на 100% от стойността на авансовото плащане. Преди извършване на авансовото плащане по чл. 4, ал. 1, т. 1. Гаранцията за обезпечаване на авансовото плащане се внася по банковата сметка на ВЪЗЛОЖИТЕЛЯ, когато е в парична сума, а когато е банкова гаранция или застраховка – се издава в полза на ВЪЗЛОЖИТЕЛЯ.
    (16) Гаранцията за обезпечаване на авансово плащане следва да бъде със срок на валидност 3 (три) месеца от датата на представянето й.
     (17) ВЪЗЛОЖИТЕЛЯТ освобождава гаранцията за обезпечаване на авансовото плащане, без да дължи лихви за периода, през който средствата законно са престояли при него, в срок до 3(три) дни след представяне на документи за действително изпълнени и одобрени СМР, на стойност равна или по-голяма на стойността на гаранцията.


   (18) ВЪЗЛОЖИТЕЛЯТ има право да задържи гаранцията за авансово предоставените средства по реда на ал. 10, по отношение на СМР по ал. 16. 
IV. СТРОИТЕЛСТВО. СТРОИТЕЛНИ МАТЕРИАЛИ И МЕХАНИЗАЦИЯ

  Чл. 7. (1) Осигуряването на строителни материали, механизация и всичко друго, необходимо за извършване на СМР и изпълнение на предмета на договора, е задължение и е за сметка на ИЗПЪЛНИТЕЛЯ.
(2) ИЗПЪЛНИТЕЛЯТ трябва да достави и да влага в строежа висококачествени материали и строителни изделия. Същите трябва да отговарят на техническите изисквания по приложимите стандарти.

   (3) ИЗПЪЛНИТЕЛЯТ трябва да влага материали и използва техника с качество и технически характеристики, които не влошават качеството на изпълнените СМР и на обекта като цяло.

   (4) Необходимото електро-, водо- и топлозахранване на обекта се осигурява от ВЪЗЛОЖИТЕЛЯ.

(5) ИЗПЪЛНИТЕЛЯТ трябва да вземе всички необходими мерки за опазване на околната среда (на и извън строителната площадка), както и за недопускане на щети и отрицателно въздействие върху хора и имущество, вследствие замърсяване, шум и други вредни последици от работите по предмета на договора.

(6) След приключване на работите по предмета на договора, ИЗПЪЛНИТЕЛЯТ в 3 (три) дневен срок трябва да отстрани от обекта цялата механизация, невложени материали, както и строителни отпадъци, и да разчисти за своя сметка обекта.

(7) При аварии (течове, прекъсване на електрозахранване и др.) ИЗПЪЛНИТЕЛЯТ предприема незабавни мерки за предотвратяване на по-нататъшното разрастване на аварията, както и мерки за ограничаване на щетите. ИЗПЪЛНИТЕЛЯТ информира ВЪЗЛОЖИТЕЛЯ за настъпилото събитие незабавно след откриване на аварията.

(8) При възникване на аварийни ситуации, ИЗПЪЛНИТЕЛЯТ уведомява ВЪЗЛОЖИТЕЛЯ за причините, вината, сроковете и предлага начина на отстраняването им.

(9) Когато аварията е възникнала по вина на ИЗПЪЛНИТЕЛЯ, същият е длъжен незабавно да я отстрани за негова сметка.
V. ПРАВА, ЗАДЪЛЖЕНИЯ И ОТГОВОРНОСТИ НА СТРАНИТЕ

Чл. 8. Двете страни по този договор се задължават при изпълнението и отчитането на СМР да използват образците на документи, описани в Приложение № 4 към договора, без да извършват промени в тях.  

Чл. 9. (1) Изменение на този договор се допуска по изключение, след предварително съгласуване между страните, само с допълнителни споразумения, изготвени в писмена форма и подписани от двете страни, в съответствие с изискванията и ограниченията на ЗОП, когато в резултат на непредвидени обстоятелства се налага:
1. промяна в сроковете на договора при условия, описани в него, или

2. частична замяна на дейности от одобрената КСС за сметка на отпадналите, в рамките на непредвидените разходи, или 

3. извършване на допълнителни количества и/или на нови видове СМР в рамките на непредвидените разходи и без да се променя стойността на самия договор, или
4. намаляване общата стойност на договора в интерес на ВЪЗЛОЖИТЕЛЯ поради намаляване на договорените цени или договорените количества, или отпадането на дейности.

(2) При изменение на договора по ал. 1, т. 2-4 се съставя заменителна таблица, изготвена по образеца Приложение – Заменителна таблица, за доказване на допълнителни количества и нови видове СМР, който се подписва от страните.  

Чл. 10. (1) ВЪЗЛОЖИТЕЛЯТ се задължава:

1. да определи за своя сметка инвеститорски контрол върху извършваните СМР на обекта до приключването им и до подписване на Протокола за установяване годността за ползване на обекта;
2. да осигури достъп до обекта през първия етап от изпълнение на договора, както и да предаде на ИЗПЪЛНИТЕЛЯ строителната площадка и да осигури достъп до нея, вкл. в почивни и празнични дни, като предаването се извърши с подписване на протокол, изготвен по образеца Приложение – Протокол за откриване на строителна площадка; 
3. да оказва съдействие на ИЗПЪЛНИТЕЛЯ, необходимо за изпълнение на предмета на договора;

4. да приеме в присъствието на ИЗПЪЛНИТЕЛЯ и на подизпълнителя (ако е приложимо) изпълнението на дейностите по този договор, за които ИЗПЪЛНИТЕЛЯТ е сключил договор за подизпълнение (хипотезата важи в случай, че ИЗПЪЛНИТЕЛЯТ е сключил договор за подизпълнение към този договор в съответствие с офертата);

           5. да определи свой представител, който да има правата и задълженията да го представлява пред ИЗПЪЛНИТЕЛЯ по изпълнението на договора;

6. да подпише Протокола за установяване годността за ползване на обекта в случай, че няма забележки по изпълнението на СМР;
7. да заплати в договорените срокове и при условията на договора дължимите суми на ИЗПЪЛНИТЕЛЯ;

8. да уведоми писмено ИЗПЪЛНИТЕЛЯ в 3-дневен срок след съставянето на протокола по чл. 17, ал. 3 за установяване на появили се в гаранционния срок дефекти; 
(2) ВЪЗЛОЖИТЕЛЯТ не носи отговорност за действия и бездействия на ИЗПЪЛНИТЕЛЯ, в резултат на които по време на изпълнението на този договор възникнат:   

1. смърт или злополука, на което и да е физическо лице на обекта; 
2. загуба или нанесена вреда на каквото и да е имущество.  
(3) ВЪЗЛОЖИТЕЛЯТ има право по всяко време и по невъзпрепятстващ работата на ИЗПЪЛНИТЕЛЯ начин на достъп до обекта, както и да проверява и да контролира качеството и напредъка при изпълнението по този договор, както и да дава задължителни указания, освен ако същите са в нарушение на нормативно определени строителни правила и нормативи или водят до съществено отклонение от предмета на договора/техническите спецификации.
  (4) ВЪЗЛОЖИТЕЛЯТ има право:

  1. да одобрява всички материали и изделия, които ще бъдат вложени при изпълнението на СМР на обекта, предмет на поръчката преди влагането им;

  2. чрез лицето, определено в настоящия договор, да прави възражения по изпълнението на работите по предмета на договора, да спира извършването на отделни видове работи, когато установи влагането на нестандартни материали и/или некачествено изпълнение и да иска поправката им и влагането на стандартни материали за сметка на ИЗПЪЛНИТЕЛЯ;


3. чрез лицето, определено в настоящия договор, да откаже приемане и заплащане на част или на цялото възнаграждение, в случай че ИЗПЪЛНИТЕЛЯТ се е отклонил от поръчката или работата му е с недостатъци;


4. при констатиране на некачествено изпълнени работи, чрез лицето, определеното в настоящия договор, да изисква същите да бъдат отстранени или поправени за сметка на ИЗПЪЛНИТЕЛЯ, като определи срок;


5. при констатиране на недостатъци, които не е открил по време на изпълнение на възложените строителни и ремонтни дейности и е констатирал по време на гаранционния срок, да поиска от ИЗПЪЛНИТЕЛЯ да ги поправи в срока по чл. 17, ал. 4, без да дължи  заплащане.
Чл. 11. (1) ИЗПЪЛНИТЕЛЯТ се задължава:

1. да изпълни на свой риск и със свои материали, екип, оборудване и технология, всички дейности по предмета на договора качествено, в обхвата, сроковете и при спазване на условията, посочени в договора и приложенията към него, при спазване на строителните, техническите и технологични правила, действащата нормативна уредба, нормативи и стандарти, правилата по безопасни и здравословни условия на труд и пожарна безопасност, с грижата на добрия търговец;
2. да влага в строителния процес при изпълнението на СМР на обекта качествени материали и изделия, отговарящи на техническите изисквания на Европейския съюз и по БДС, техническите спецификации на ВЪЗЛОЖИТЕЛЯ, както и такива, които са в съответствие с предложените от ИЗПЪЛНИТЕЛЯ в декларацията за произход на използваните материали (по образеца Приложение № 7 към документацията на обществената поръчка), както и да представя описаните декларации в р. VІ, т. 4 от техническите спецификации (Приложение № 1) преди влагането на материалите и изделията;
3. да обезпечи работата си по този договор с необходимите машини и съоръжения;
4. да предоставя на ВЪЗЛОЖИТЕЛЯ, както и на съответните контролни органи, съобразно техните правомощия в съответствие с действащото законодателство, възможност за безпрепятствено извършване на проверки и контрол по изпълнението на СМР по този договор;
5. да извърши всички съгласувателни процедури (при необходимост) с компетентните органи, свързани с изпълнението на СМР за своя сметка, след упълномощаване от ВЪЗЛОЖИТЕЛЯ;

           6. да определи лице, което да има правата и задълженията да го представлява пред ВЪЗЛОЖИТЕЛЯ по изпълнението на настоящия договор;

           7. да уведомява ВЪЗЛОЖИТЕЛЯ писмено за възникнали въпроси, свързани с изпълнението на договора;

           8. да ограничи действията на своя персонал и механизация в границите на строителната площадка, като не допуска навлизането им в съседни терени;

9. да съставя всички актове и протоколи по време на строителството, като използва образците на документи на ВЪЗЛОЖИТЕЛЯ;
10. да поддържа книжа, документи и други данни и да прилага съответните счетоводни процедури и практики, които законосъобразно отразяват всички сделки при изпълнение или във връзка с договора;

11. да осигури (при необходимост) документи от съответните инстанции за осъществяване на дейността по този договор;
12. да извърши за своя сметка всички работи по отстраняване на допуснати от него грешки, недостатъци, дефекти и др., констатирани от органите на местната/държавната власт и/или от инвеститорския контрол на обекта, и/или от комисията за приемане на обекта, и др.; 

13. да уведоми своевременно и писмено ВЪЗЛОЖИТЕЛЯ за готовността си за съставяне на протокола за установяване годността за ползване на обекта; 
14. да предаде на ВЪЗЛОЖИТЕЛЯ пълен комплект документи за обекта при приемането му с протокола за установяване годността за ползване на обекта; 

15. да представи валидна застрахователната полица „Трудова злополука” на застрахованите лица, съгласно изискванията на Наредбата за задължително застраховане на работниците и служителите за риска „трудова злополука”, заедно със заверен от застрахователната компания списък на застрахованите лица, както и да удължи срокът й на валидност, ако е изтекъл преди изтичане срока на договора;

       16. да поднови или да удължи срока на валидност на застрахователната полица по чл. 171 от ЗУТ, когато срокът на валидността й изтече преди изтичане на срока за отстраняване на дефекти;
17. да уведоми писмено ВЪЗЛОЖИТЕЛЯ при настъпили промени на адреса му,  банковата му сметка и др.  

(2) При изпълнение на предмета на този договор ИЗПЪЛНИТЕЛЯТ носи пълната отговорност за безопасността на всички видове работи и дейности на обекта, за наетите от него работници и оборудване, за представителите на ВЪЗЛОЖИТЕЛЯ и други лица, инцидентно пребиваващи на обекта.
(3) ИЗПЪЛНИТЕЛЯТ е длъжен да спазва всички приложими нормативни актове, стандарти, мерки и др., свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно Приложение № 10 към чл. 115 от ЗОП.
 (4) За работата, действията и бездействията на персонала, както и на подизпълнителя/те (ако има такъв/такива), ИЗПЪЛНИТЕЛЯТ отговаря като за своя работа, действия или бездействия както пред ВЪЗЛОЖИТЕЛЯ, така и пред трети лица.

Чл. 12. (1) ИЗПЪЛНИТЕЛЯТ няма право да променя лицата от екипа – ръководен  състав/персонал, посочени в офертата му, без предварително писмено съгласие на ВЪЗЛОЖИТЕЛЯ. 
(2) Екипът може да бъде променян само след писмено съгласие на ВЪЗЛОЖИТЕЛЯ, при невъзможност на член на екипа да изпълни възложената му работа, поради причини, които не зависят от ИЗПЪЛНИТЕЛЯ. 
(3) При възникване на посочените в ал. 2 обстоятелства, ИЗПЪЛНИТЕЛЯТ уведомява писмено ВЪЗЛОЖИТЕЛЯ, като посочва конкретните причини и прилага доказателства за настъпването им. Предложеният нов експерт от екипа трябва да отговаря на всички изисквания на ВЪЗЛОЖИТЕЛЯ, посочени в документацията на настоящата обществена поръчка, с професионална квалификация и професионален опит, еквивалентни или по-добри от тези на заменения експерт, като ИЗПЪЛНИТЕЛЯТ представя доказателства за това. 
(4) ВЪЗЛОЖИТЕЛЯТ може да приеме замяната или мотивирано да откаже предложения експерт. При отказ от страна на ВЪЗЛОЖИТЕЛЯ да приеме предложения експерт, ИЗПЪЛНИТЕЛЯТ предлага друг експерт, отговарящ на изискванията на ВЪЗЛОЖИТЕЛЯ с ново уведомление, което съдържа информацията и доказателствата по ал. 3.

(5) В случай че даден експерт трябва да бъде заменен, съгласно ал. 3 и е минал повече от 1 (един) месец преди нов експерт да поеме неговите функции, ВЪЗЛОЖИТЕЛЯТ може да поиска от ИЗПЪЛНИТЕЛЯ да назначи временен служител до идването на новия експерт или да предложи приемлив вариант за компенсиране на временното отсъствие на експерт.

Чл. 13. (ако е приложимо)

(1) ИЗПЪЛНИТЕЛЯТ е длъжен да сключи договор за подизпълнение с подизпълнителя/ите, посочен/и в офертата. В договора за подизпълнение следва да е предвидена забрана за превъзлагане на възложени с договора за подизпълнение дейности.
(2) След сключване на договора и най-късно преди започване на изпълнението му, ИЗПЪЛНИТЕЛЯТ уведомява ВЪЗЛОЖИТЕЛЯ за името, данните за контакт и представителите на подизпълнителите, посочени в офертата. ИЗПЪЛНИТЕЛЯТ уведомява ВЪЗЛОЖИТЕЛЯ за всякакви промени в предоставената информация в хода на изпълнението на поръчката

(3) Ако в офертата на ИЗПЪЛНИТЕЛЯ е предвидено участие на подизпълнител/и, подизпълнителят/те се задължава/т да спазва/т всички регламентирани в ЗОП, ППЗОП и документацията на поръчката разпоредби.

(4) ИЗПЪЛНИТЕЛЯТ няма право да използва подизпълнител/и и трети лица в случай, че не е заложил такъв/такива при участието си в процедурата по възлагане на обществената поръчка, както и няма право да използва подизпълнител, който е различен от посочения в офертата, освен при условията на чл. 66, ал. 11 от ЗОП. 
(5) При замяна или включване на подизпълнител ИЗПЪЛНИТЕЛЯТ представя на ВЪЗЛОЖИТЕЛЯ всички документи, които доказват изпълнението на условията по чл. 66, ал. 2 и 11 от ЗОП, заедно с копие на договора за подизпълнение или на допълнително споразумение в тридневен срок от тяхното сключване, съгласно чл. 75, ал. 2 от ППЗОП.
Чл. 14. ИЗПЪЛНИТЕЛЯТ прави всичко необходимо по време на строителството за недопускане на повреди или разрушения на инженерната инфраструктура в и извън границите на обекта. В случай, че ИЗПЪЛНИТЕЛЯТ виновно причини щети, той е длъжен да ги възстанови, като разходите са за негова сметка. 

Чл. 15. ИЗПЪЛНИТЕЛЯТ има право да:
1. получи достъп до обекта;

2. иска необходимото съдействие за изпълнение на договора;


3. иска от ВЪЗЛОЖИТЕЛЯ приемане на изпълнените строителни и ремонтни работи – предмет на възлагане с настоящия договор, в случаите, когато те отговарят на изисквания на договора и приложенията към него;


4. получи цената на изпълнените и приети строителни и ремонтни работи, при условията и в сроковете, предвидени в договора;

5. оспори изцяло или отчасти искания за плащания, отправени от подизпълнителя.

VІ. ПРИЕМАНЕ НА РАБОТАТА

   Чл. 16. (1) Приемането на всички изпълнени по този договор СМР се извършва с подписване на Протокол за установяване годността за ползване на обекта, изготвен по образец на ВЪЗЛОЖИТЕЛЯ, не по-късно от 10 (десет) работни дни след изтичане на срока по чл. 2, ал. 1. 

            (2) Протоколите по предходната алинея се подписват от представители на страните, определени в чл. 29 от договора или с изрична писмена заповед.
VІІ. ГАРАНЦИОННИ СРОКОВЕ

Чл. 17. (1) Гаранционните срокове, които са приети от предложението от офертата на ИЗПЪЛНИТЕЛЯ за изпълнение на поръчката (Приложение № 2 към договора) и са в съответствие с минимално определените в Наредба № 2 от 2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти  (обн., ДВ, бр. 72 от 2003 г.), са:

1. за възстановени строителни конструкции на сгради и съоръжения, претърпели аварии – ..... години;

2. за хидроизолационни, топлоизолационни, звукоизолационни и антикорозионни работи на сгради и съоръжения в неагресивна среда – ..... години, а в агресивна среда – ..... години;

3. за всички видове строителни, монтажни и довършителни работи (подови и стенни покрития, тенекеджийски, железарски, дърводелски и др.), както и за вътрешни инсталации на сгради, с изключение на работите по т. 1, 2 и 3 – ..... години;
4. за завършен монтаж на машини и/или съоръжения – ..... години.
(2) Гаранционните срокове започват да текат от датата на подписване на Протокола за установяване годността за ползване на обекта.

(3) Всички дефекти, възникнали преди края на гаранционния срок, се констатират с протокол, съставен и подписан от представители на ВЪЗЛОЖИТЕЛЯ. Този протокол се изпраща в 3-дневен срок от съставянето му на ИЗПЪЛНИТЕЛЯ.
  (4) ИЗПЪЛНИТЕЛЯТ се задължава в 14-дневен срок от получаване на протокола по ал. 3 да отстрани за своя сметка появилите се в гаранционния срок дефекти. 

           (5) Гаранционният срок не тече и се удължава с времето, през което обектът е имал проявен дефект, до неговото отстранявяне.
VIIІ. ПРЕКРАТЯВАНЕ НА ДОГОВОРА. НЕУСТОЙКИ И САНКЦИИ

Чл. 18. (1) Действието на договора се прекратява:

1. с изтичане на уговорения срок;
2. по взаимно съгласие на страните, изразено писмено;
3. при настъпване на обективна невъзможност за изпълнение на възложената работа;

4. с прекратяване на юридическо лице – страна по договора, без правоприемство или при обявяването му в несъстоятелност;

5. когато е необходимо съществено изменение на поръчката, което не позволява договорът да бъда изменен на основание чл. 116, ал. 1 от ЗОП;

6. когато се установи, че по време на провеждане на процедурата за възлагане на поръчката за ИЗПЪЛНИТЕЛЯ са били налице обстоятелства по чл. 54, ал. 1 т. 1 от ЗОП, въз основа на които е следвало да бъде отстранен от процедурата;
7. когато се установи, че въз основа на неверни данни е приложено изключение по чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици. В този случай договорът се прекратява без предизвестие, като не се дължи нито връщане на гаранцията, обезпечаваща изпълнението (депозита), нито заплащане на извършените работи, а получените плащания подлежат на незабавно възстановяване ведно със законната лихва;

8. при решение за заличаване на ИЗПЪЛНИТЕЛЯ от регистър на Камарата на строителите в България;

9. когато ИЗПЪЛНИТЕЛ на поръчката е обединение/консорциум, което не е юридическо лице и след подписване на настоящия договор в състава на обединението/консорциума – ИЗПЪЛНИТЕЛ, е настъпила промяна;
10. когато изготвената КСС в първия етап на договора надвишава цената по чл. 3, ал. 1 от договора;
            (2) Настоящият договор може да бъде прекратен със 7-дневно писмено предизвестие от ВЪЗЛОЖИТЕЛЯ при:

1. неизпълнение на задълженията по този договор от ИЗПЪЛНИТЕЛЯ;

2. установени от контролен орган нарушения на ИЗПЪЛНИТЕЛЯ, касаещи нормативната уредба.
(3) Този договор може да бъде прекратен от ВЪЗЛОЖИТЕЛЯ, ако в резултат на възникнали след сключването му обстоятелства, ВЪЗЛОЖИТЕЛЯТ не е в състояние да изпълни своите задължения по този договор. В този случай ВЪЗЛОЖИТЕЛЯТ заплаща на ИЗПЪЛНИТЕЛЯ извършените и приети по съответния ред до прекратяването дейности.
(4) Настоящият договор може да бъде прекратен от ВЪЗЛОЖИТЕЛЯ с отправяне на едномесечно писмено предизвестие до ИЗПЪЛНИТЕЛЯ. В този случай ВЪЗЛОЖИТЕЛЯТ заплаща на ИЗПЪЛНИТЕЛЯ извършените и приети по съответния ред до прекратяването дейности.

Чл. 19. При прекратяване на договора ИЗПЪЛНИТЕЛЯТ е длъжен да преустанови незабавно извършването на строителни и ремонтни работи и да обезопаси строителната площадка, след което да напусне обекта в технологично най-кратък срок.

Чл. 20. Ако ИЗПЪЛНИТЕЛЯТ не започне работа по изпълнение на договора, респ. на етап от него, до 10 (десет) дни от сключването му, респ. от получаване на възлагателно писмо от ВЪЗЛОЖИТЕЛЯ за започване на втория етап, ВЪЗЛОЖИТЕЛЯТ има право да прекрати договора  без предизвестие с писмено уведомление, както и да задържи гаранцията за изпълнение.
Чл. 21. (1) В случай, че договорът бъде прекратен по реда на чл. 18, ал. 1, т. 2, 3 и 5 страните не си дължат неустойки.

(2) При прекратяване на договора по реда на чл. 18, ал. 1, т. 4, 6-10 и ал. 2 ИЗПЪЛНИТЕЛЯТ дължи неустойка на ВЪЗЛОЖИТЕЛЯ в размер на 20 % (двадесет на сто) от цената по чл. 3, ал. 1 от договора.

(3) ИЗПЪЛНИТЕЛЯТ дължи на ВЪЗЛОЖИТЕЛЯ и стойността на действително претърпените вреди и пропуснати ползи над размера на неустойката по ал. 2, след доказването им по надлежния ред. 

Чл. 22. (1) При пълно неизпълнение ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер 30 % (тридесет на сто) от цената по чл. 3, ал. 1. 
(2) Пълно неизпълнение е налице:

 1. в случаите по чл. 20;
 2. когато ИЗПЪЛНИТЕЛЯТ не е изпълнил дейностите от първия етап по договора или строително-монтажните работи от втория етап, предмет на договора;

             3. изпълнението не отговаря на изискванията по чл. 1, ал. 1.
(3) При забавено изпълнение – когато ИЗПЪЛНИТЕЛЯТ не спази всеки от сроковете за изпълнение на отделните етапи, установен в чл. 2, ал. 1 и ал. 2, ИЗПЪЛНИТЕЛЯТ дължи на ВЪЗЛОЖИТЕЛЯ за всеки ден забава неустойка в размер на 0,5 % (нула цяло и пет десети на сто) от цената по чл. 3, ал. 1, но не повече от 10 %.
(4) Ако констатираните недостатъците при приемане на строителните и ремонтните работи на oбектa не бъдат отстранени от ИЗПЪЛНИТЕЛЯ в сроковете определени от ВЪЗЛОЖИТЕЛЯ:

1. ИЗПЪЛНИТЕЛЯТ дължи неустойка е размер на 15% (петнадесет на сто) от стойността по чл. 3, ал. 1, както и двойния размер на разноските за отстраняване на недостатъците  или
2. ВЪЗЛОЖИТЕЛЯТ може да развали договора с писмено уведомление без предизвестие, както и да задържи гаранцията за изпълнение.
(5) Ако недостатъците констатирани по време на гаранционните срокове не бъдат отстранени от ИЗПЪЛНИТЕЛЯ в сроковете по чл. 17, ал. 4, ИЗПЪЛНИТЕЛЯ дължи неустойка с размер на 30 % (тридесет на сто) от цената по чл. 3, ал. 1. 
 (6) При забава в плащането на дължима сума с повече от 10 (десет) работни дни след срока по чл. 4, ал. 1, ВЪЗЛОЖИТЕЛЯТ дължи неустойка в размер на законната лихва от стойността на дължимото плащане.

Чл. 23. (1) ВЪЗЛОЖИТЕЛЯТ отправя покана до ИЗПЪЛНИТЕЛЯ за заплащане на дължимите неустойки в определен срок. В случай, че ИЗПЪЛНИТЕЛЯТ не плати в срок, ВЪЗЛОЖИТЕЛЯТ има право да удържи начислените неустойки от гаранцията, обезпечаваща изпълнението на договора или от дължимите плащания  по договора. 
(2) Прилагането на горните санкции не отменя правото на ВЪЗЛОЖИТЕЛЯ да предяви иск срещу ИЗПЪЛНИТЕЛЯ за претърпени щети и пропуснати ползи, съгласно действащото законодателство в Република България.
IХ. РЕШАВАНЕ НА СПОРОВЕ

Чл. 24. (1) В случай на предявена претенция, възникнало противоречие или спор между двете страни във връзка с този договор, се прилага следната процедура за уреждането му:

1. Засегнатата страна се задължава да уведоми писмено другата страна за естеството на предявяваната претенция, възникналото противоречие или спор.

2. При получаване на уведомлението по т. 1, двете страни или техни представители се задължават да започнат консултации с цел постигане споразумение по претенцията, възникналото противоречие или спора, без да се стига до прекъсване изпълнението на дейността по договора.

(2) При непостигане на съгласие по ал. 1, т. 2, спорът се отнася за решаване пред съответния компетентен съд. 

(3) ВЪЗЛОЖИТЕЛЯТ задържа гаранцията за добро изпълнение по договора, ако в срока на изпълнението му възникне спор между страните, който е внесен за разрешаване от съда. 

(4) При решаване на спора в полза на ВЪЗЛОЖИТЕЛЯ, той може да пристъпи към усвояване на гаранциите.
 X. НЕПРЕОДОЛИМА СИЛА
Чл. 25. (1) Страните не отговарят за неизпълнение на задължение по този договор, когато невъзможността за изпълнение се дължи на непреодолима сила. 
(2) За целите над договора, „непреодолима сила” има значението на това понятие по смисъла на чл. 306, ал. 2 от Търговския закон.

(3) Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата страна в срок до 3 (три) дни от настъпване на непреодолимата сила. Към уведомлението се прилагат всички релевантни и/или нормативно установени доказателства за настъпването и естеството на непреодолимата сила, причинната връзка между това обстоятелство и невъзможността за изпълнение, и очакваното времетраене на неизпълнението.

(4) Докато трае непреодолимата сила, изпълнението на задълженията на свързаните с тях насрещни задължения се спира. Засегнатата страна е длъжна, след съгласуване с насрещната страна, да продължи да изпълнява тази част от задълженията си, които не са възпрепятствани от непреодолимата сила.

(5) Не може да се позовава на непреодолима сила страна: 

1. която е била в забава или друго неизпълнение преди настъпването на непреодолима сила;

2. която не е информирала другата страна за настъпването на непреодолима сила; или

3. чиято небрежност или умишлени действия или бездействия са довели до невъзможност за изпълнение на договора.

(6) Липсата на парични средства не представлява непреодолима сила.


XIІ. ЗАКЛЮЧИТЕЛНИ РАЗПОРЕДБИ

Чл. 26. (1) Всяка от страните по този договор се задължава да пази в поверителност и да не разкрива или разпространява информация за другата страна, станала ѝ известна при или по повод изпълнението на договора.
(2) С изключение на случаите, посочени в ал. 3, конфиденциална информация може да бъде разкривана само след предварително писмено одобрение от другата страна, като това съгласие не може да бъде отказано безпричинно.

(3) Не се счита за нарушение на задълженията за неразкриване на конфиденциална информация, когато:

1. информацията е станала или става публично достъпна, без нарушаване на този договор от която и да е от страните;

2. информацията се изисква по силата на закон, приложим спрямо която и да е от страните; или

3. предоставянето на информацията се изисква от регулаторен или друг компетентен орган и съответната страна е длъжна да изпълни такова изискване.

Чл. 27. Страните се задължават да спазват приложимото законодателство в областта на личните данни и Регламент (ЕС) 2016/679 General Data Protection Regulation (GDPR) в качеството им на администратори на лични данни.
Чл. 28. За неуредените въпроси в този договор се прилагат разпоредбите на действащото законодателство.
Чл. 29. (1) Всички уведомления между страните във връзка с този договор се извършват в писмена форма и могат да се предават лично или чрез препоръчано писмо, по куриер, по факс, чрез електронна поща.

(2) За целите на този договор данните и лицата за контакт на страните са, както следва: 
1. За ВЪЗЛОЖИТЕЛЯ:

Адрес за кореспонденция: ………………… 

Тел.: ………………………………………….

Факс: …………………………………………

e-mail: ………………………………………..

Лице за контакт: ……………………………
2. За ИЗПЪЛНИТЕЛЯ: 

Адрес за кореспонденция: …………………
Тел.: ………………………………………….

Факс: …………………………………………

e-mail: ………………………………………..

Лице за контакт: ……………………………

(3) При промяна на лицата по ал. 2 всяка страна е длъжна да уведоми писмено другата страна в срок от 3 (три) работни дни.
Чл. 30. Неразделна част от този договор са:

1. Технически спецификации – Приложение № 1; 
2. Предложение за изпълнение на поръчката – Приложение № 2 и Приложение № 2.1 към него;

3. Ценово предложение – Приложение № 3 и Приложение № 3.1 към ценовото предложение – Предложение за единични цени за единица мярка;

4. Приложение № 4 към чл. 4, ал. 1 от договора.
Този договор се изготви и подписа в пет еднообразни екземпляра – един за ИЗПЪЛНИТЕЛЯ и четири за ВЪЗЛОЖИТЕЛЯ.
	ВЪЗЛОЖИТЕЛ:  


	ИЗПЪЛНИТЕЛ:

                             ...............……….................

                     (име, длъжност, подпис и печат)



П Р И Л О Ж Е Н И Е  № 4 (към чл. 4, ал. 1) 
1. НЕОБХОДИМИ ДОКУМЕНТИ ЗА ИЗВЪРШВАНЕ НА АВАНСОВО ПЛАЩАНЕ:
1.1. Платежен документ (фактура) - оригинал;
1.2. Одобрена подробна количествена сметка и количествено-стойностна сметка; 

1.3. Заповед на изпълнителя за технически ръководител, отговорник по ЗБУТ и отговорник за контрола на качеството, съдържаща образци на подписи и изготвена по образеца Приложение – Заповед изпълнител за контрол и обр. подписи; 

1.4. Протокол за откриване на строителна площадка, изготвен по образеца Приложение – Протокол за откриване на строителна площадка; 

1.5 Гаранция за обезпечаване на авансово плащане;
1.6. Валидна застрахователна полица „Трудова злополука” на застрахованите лица, съгласно изискванията на Наредбата за задължително застраховане на работниците и служителите за риска „трудова злополука”, заедно със заверен от застрахователната компания списък на застрахованите лица. 

2. НЕОБХОДИМИ ДОКУМЕНТИ ЗА ИЗВЪРШВАНЕ НА МЕЖДИННО ПЛАЩАНЕ: 

2.1. Платежен документ (фактура); 

2.2. Акт за изпълнени видове СМР/СРР;

2.3. Подробна количествена сметка за изпълнените видове работи за периода;
2.4. Актове и протоколи, съставени по време на изпълнение на СМР/СРР, вкл. и актове за скрити работи;
2.5. Заменителна таблица, изготвена по образеца Приложение – Заменителна таблица; 
2.6. Констативен протокол за допълнителни количества и нови видове СМР, изготвен по образеца Приложение – Протокол за допълнителни количества и нови видове СМР; 

2.7. Анализи на единичните цени на новите видове работи. 

3. НЕОБХОДИМИ ДОКУМЕНТИ ЗА ИЗВЪРШВАНЕ НА ОКОНЧАТЕЛНО ПЛАЩАНЕ: 

3.1. Платежен документ (фактура); 


3.2. Акт за изпълнени видове СМР/СРР;


3.3. Подробна количествена сметка за изпълнените видове работи за периода;

3.4. Актове и протоколи, съставени по време на изпълнение на СМР/СРР, вкл. и актове за скрити работи;

3.5. Заменителна таблица, изготвена по образеца Приложение – Заменителна таблица; 

3.6. Констативен протокол за допълнителни количества и нови видове СМР/СРР, изготвен по образеца Приложение – Протокол за допълнителни количества и нови видове СМР; 


3.7. Анализи на единичните цени на новите видове работи; 


3.8. Протокол за установяване годността за ползване на обекта, изготвен по образеца Протокол за установяване годността за ползване на обекта;


3.9. Декларации за eксплоатационни показатели или декларации за характеристиките на строителните продукти съгласно Наредба № РД-02-20-1/05.02. 2015 г. за условията и реда за влагане на строителни продукти в строежите на Република България;


3.10. Декларация относно изпълнения предмет на договора за СМР и използваните материали/изделия/системи, изготвена по образеца Приложение – Декларация изпълнен договор.

